Totes les empreses amb 50 o més persones treballadores han d’elaborar i implementar un pla d’igualtat amb els continguts previstos en el Reial decret 901/2020.
Així mateix, i d’acord amb el que estableix l’article 5 del Reial decret 901/2020, els plans d’igualtat, incloses les diagnosis prèvies, han de ser objecte de negociació amb la representació legal de les persones treballadores d’acord amb el que estableixen els seus diferents apartats. A més, l’article 8.2 de la norma estableix que el contingut mínim dels plans és “la declaració de les parts que hi estan d’acord”.
Per tant, no hi ha excepcions a l’obligació d’elaborar i implementar un pla d’igualtat i, d’altra banda, en cap cas es podran substituir els requisits negociadors establerts a l’article 5 per la constitució d’una comissió ad hoc.